Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 236

5. Az ismeretek ellenőrzési rendszere Az 5. számú melléklet 5. pontjában foglaltak figyelembevételével — kötelező szigorlati tárgy a hangszerelés, a zongora és a partitúraolvasás is, — a szakdolgozat tárgya a hallgató tanulmányaival összefüggő tárgykörökből választott karmesteri, előadóművészi, zenetörténeti vagy módszertani kérdéseket elemző téma, — a záróvizsgára bocsátás feltétele a nyári szakmai gyakorlat teljesítése is, — a zenekari diplomahangversenyen a hallgató egy teljes zenekari hangversenyt vezényel, melynek műsora több zenetörténeti korszakot fog át, ezzel számot ad vezényléstechnikai felkészültségéről, formáló készségéről, stílusismeretéről, valamint zenekar-irányító képességéről, — a záróvizsga szóbeli részén a hallgató számot ad a zenetörténet különböző korszakait érintő egyes kérdések ismeretéről, valamint jártasságáról a különböző stílusú művek elemzésében. ZENETUDOMÁNYI TANÁR SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes